นายกรัฐมนตรี เดินทางถึงประเทศญี่ปุ่นแล้ว เตรียมกล่าวปาฐกถางานประชุม Nikkei Forum ครั้งที่ 27
พลเอก ประยุทธ์ จันทร์โอชา นายกรัฐมนตรีและคณะ เดินทางถึงกรุงโตเกียว ประเทศญี่ปุ่นแล้ว โดยมีกำหนดการเยือนระหว่างวันที่ 26-27 พฤษภาคมนี้ ซึ่งเดินทางถึงท่าอากาศยานนานาชาติฮาเนดะ เมื่อเวลา 06.30 น. ตามเวลาท้องถิ่น ซึ่งเร็วกว่าประเทศไทย 2 ชั่วโมง จากนั้นในเวลา 12.35 น. นายฮาเซเบะ ทสึโยชิ กรรมการผู้จัดการและประธานเจ้าหน้าที่บริหารบริษัท Nikkei เข้าเยี่ยมคารวะนายกรัฐมนตรี และในเวลา 13.30 น. นายกรัฐมนตรีจะกล่าวปาฐกถาในการประชุม International Conference on the Future of Asia (Nikkei Forum) ครั้งที่ 27สำหรับในช่วงเย็น นายกรัฐมนตรีมีกำหนดการพบหารือทวิภาคีกับนายกรัฐมนตรีญี่ปุ่น ก่อนจะเข้าร่วมงานเลี้ยงอาหารค่ำ (Conference Dinner) ที่จัดโดยบริษัท Nikkei โดยมีนายกรัฐมนตรีญี่ปุ่นเข้าร่วมด้วย